CELEX: 62008CN0517
Language: fi
Date: 2008-11-25 00:00:00
Title: Asia C-517/08 P: Valitus, jonka Makhteshim-Agan Holding BV, Alfa Agricultural Supplies SA ja Aragonesas Agro, SA ovat tehneet 25.11.2008 yhteisöjen ensimmäisen oikeusasteen tuomioistuimen (neljäs jaosto) asiassa T-75/06, Bayer CropScience AG ym. v. komissio, 9.9.2008 antamasta tuomiosta

24.1.2009   
            
            
               FI
            
            
               Euroopan unionin virallinen lehti
            
            
               C 19/19
            
         Valitus, jonka Makhteshim-Agan Holding BV, Alfa Agricultural Supplies SA ja Aragonesas Agro, SA ovat tehneet 25.11.2008 yhteisöjen ensimmäisen oikeusasteen tuomioistuimen (neljäs jaosto) asiassa T-75/06, Bayer CropScience AG ym. v. komissio, 9.9.2008 antamasta tuomiosta
   (Asia C-517/08 P)
   (2009/C 19/34)
   Oikeudenkäyntikieli: englanti
   Asianosaiset
   
      Valittajat: Makhteshim-Agan Holding BV, Alfa Agricultural Supplies SA ja Aragonesas Agro, SA (edustajat: asianajajat C. Mereu ja K. Van Maldegem)
   
      Muut osapuolet: Euroopan yhteisöjen komissio, Bayer CropScience AG, European Crop Protection Association (ECPA) ja Espanjan kuningaskunta
   Vaatimukset
   Valittajat vaativat, että suullisen käsittelyn jälkeen yhteisöjen tuomioistuin
   
               —
            
            
               kumoaa ensimmäisen oikeusasteen tuomioistuimen asiassa T-75/06 antaman tuomion ja
            
         
               —
            
            
               kumoaa endosulfaanin sisällyttämättä jättämisestä neuvoston direktiivin 91/414/ETY (1) liitteeseen I ja tätä tehoainetta sisältäville kasvinsuojeluaineille annettujen lupien peruuttamisesta 2.12.2005 tehdyn komission päätöksen 2005/864/EY (2) tai
            
         
               —
            
            
               toissijaisesti palauttaa asian ensimmäisen oikeusasteen tuomioistuimen ratkaistavaksi ja
            
         
               —
            
            
               velvoittaa vastaajan korvaamaan oikeudenkäyntikulut (ensimmäisen oikeusasteen tuomioistuimessa aiheutuneet oikeudenkäyntikulut mukaan lukien).
            
         Oikeudelliset perusteet ja pääasialliset perustelut
   Valittajat väittävät, että kun ensimmäisen oikeusasteen tuomioistuin hylkäsi niiden kanteen, joka koski endosulfaanin sisällyttämättä jättämisestä neuvoston direktiivin 91/414/ETY liitteeseen I ja tätä tehoainetta sisältäville kasvinsuojeluaineille annettujen lupien peruuttamisesta 2.12.2005 tehdyn komission päätöksen 2005/864/EY kumoamista, se toimi yhteisön oikeuden vastaisesti. Valittajat väittävät erityisesti, että ensimmäisen oikeusasteen tuomioistuin teki tiettyjä virheitä tulkitessaan tosiseikkoja ja oikeussääntöjä, joita sovelletaan valittajien tilanteeseen. Se teki tämän vuoksi tiettyjä oikeudellisia virheitä erityisesti
   
               (i)
            
            
               kun se ei katsonut, että toimivaltaisten viranomaisten käyttäytyminen oli asettanut valittajat force majeure -tilanteeseen, jolloin se, että toimivaltaiset viranomaiset eivät lykänneet menettelyllisiä määräaikoja, merkitsi ilmeistä arviointivirhettä, ja
            
         
               (ii)
            
            
               kun se katsoi, että valittajien aineellisia ja menettelyllisiä oikeuksia ei ollut loukattu.
            
         
      (1)  Kasvinsuojeluaineiden markkinoille saattamisesta 15.7.1991 annettu neuvoston direktiivi 91/414/ETY.
   
      (2)  EUVL L 317, s. 25.